Erla Sturludóttir hóf störf sem lektor í jarðrækt við skólann í haust Erla Sturludóttir nýr lektor í jarðrækt hóf störf nú í haust en hún lauk námi í umhverfis - og náttúrufræði frá LBHÍ árið 2008 og hóf að því loknu meistaranám í tölfræði við HÍ en vann verkefnið hjá LBHÍ sem snéri að uppskeru og fóðurgæðum í grasa - og smárablöndum . Að því námi loknu var stefnan sett á doktorsnám í tölfræði þar sem rannsóknarefnið var tengt náttúru og umhverfisfræðum . Þar þróaði Erla tölfræðiaðferðir til að greina breytingar í vöktunarmælingum og kannaði hvernig mengun hefur verið að breytast í hafinu í kringum Ísland undanfarna áratugi ásamt því að þróa stofnlíkan fyrir rjúpnastofninn og skoða hvernig breytt veiðstjórnun hefur haft áhrif á hann . Áður en Erla hóf störf við LBHÍ hafði hún stöðu nýdoktors við HÍ þar sem hún vann að Evrópuverkefnum tengdri vistfræðilegri nálgun við fiskveiðistjórnun . Hennar helsta hlutverk í þeim verkefnu var að gera vistkerfislíkan af hafinu í kringum Ísland . Erla hefur því breiðan bakgrunn á sviði náttúru - og umhverfisfræða sem og landbúnaðar og mun þekking hennar á tölfræði nýtast einstaklega vel við hin ýmsu rannsóknarverkefni sem skólinn kemur að ásamt kennslu . Starfið hefur farið vel af stað og mörg spennandi verkefni framundan , bæði í jarðræktinni þar sem nýr tækjakostur gefur tækifæri á öflugri rannsóknum á því sviði en einnig í umhverfisfræðum . Síða uppfærð / breytt 5. desember 2019 . Númer síðu : 2115